SET ปิดเช้าวูบ 9 จุด หลุดแนวรับ 1,300 จุด! ตามตปท. หลังเทรดวอร์ส่อเค้าระอุอีกรอบ
SET ปิดเช้าวูบ 9 จุด หลุดแนวรับ 1,300 จุด! ตามตปท. หลังเทรดวอร์ส่อเค้าระอุอีกรอบ โดยดัชนีช่วงเช้าปิดที่ระดับ 1,299.68 จุด ลดลง 8.99 จุด หรือ 0.69% มูลค่าการซื้อขาย 2.46 หมื่นล้านบาท
20 ส.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,299.68 จุด ลดลง 8.99 จุด หรือ 0.69% มูลค่าการซื้อขาย 2.46 หมื่นล้านบาท 
10 หุ้นกดดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้าผันผวนอิงทิศทางปรับตัวลดลง ตามตลาดหุ้นต่างประเทศที่ Sentiment การลงทุนเป็นลบจากภาพความสัมพันธ์ระหว่างสหรัฐฯและจีนไม่ดีนัก เมื่อสหรัฐฯประกาศยกเลิกสนธิสัญญาส่งผู้ร้ายข้ามแดน รวมถึงยุติการยกเว้นภาษีเงินได้จากการเดินเรือระหว่างประเทศที่เคยทำไว้กับฮ่องกง
ส่วนของความกังวลเกี่ยวกับการแพร่ระบาดของเชื้อไวรัสโควิด-19 ในประเทศคลี่คลายลงบ้าง หลังจากการแถลงข่าววานนี้ระบุว่าเชื้อที่พบในผู้ติดเชื้อในประเทศน่าจะเป็นซากเชื้อที่ไม่สามารถแพร่ระบาดได้ แต่ก็ยังคงต้องเฝ้าระวังและติดตามสถานการณ์ว่าจะเหมือนกับที่เคยเกิดขึ้นในช่วงก่อนหน้านี้ที่จังหวัดระยองกรณีทหารติดเชื้อโควิด-19 ออกไปนอกพื้นที่กักตัว
สำหรับแนวโน้มตลาดช่วงบ่ายนี้คาดว่าตลาดฯจะเคลื่อนไหวอยู่ในกรอบ โดยให้แนวรับแรกที่ 1,290 จุด หากหลุดก็ให้แนวรับใหม่ที่ 1,280 จุด และให้แนวต้านที่ 1,310-1,320 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL  มูลค่าการซื้อขาย  2,062.32 ล้านบาท  ปิดที่  63.00 บาท  ลดลง   1.00 บาท
PTT    มูลค่าการซื้อขาย    739.20 ล้านบาท  ปิดที่  37.00 บาท  ลดลง   0.25 บาท
KBANK  มูลค่าการซื้อขาย    717.83 ล้านบาท  ปิดที่  86.50 บาท  ลดลง   1.25 บาท
AOT    มูลค่าการซื้อขาย    690.90 ล้านบาท  ปิดที่  52.50 บาท  ลดลง   0.75 บาท
ADVANC มูลค่าการซื้อขาย    523,09 ล้านบาท  ปิดที่ 185.50 บาท  ลดลง   1.50 บาท